C 80/18
SL
Uradni list Evropske unije
Člen 21c(3), točka (b) – razogljičenje industrije ter povečanje deleža in pospešitev uvajanja energije iz obnovljivih virov — Naložbe v razogljičenje proizvodnje jekla, na primer nadomestitev proizvodnih procesov, ki temeljijo na plavžih, z brezemisijskimi ali nizkoemisijskimi proizvodnimi procesi, ki temeljijo na elektrifikaciji ali vodiku.
Ta projekt bi lahko vključeval tudi proizvodnjo obnovljivega vodika in kril operativne stroške, povezane s to naložbo.
Spremljajoča reforma bi lahko vključevala davčne olajšave za raziskave in inovacije za nove brezemisijske prelomne tehnologije. — Podpora za proizvodnjo sestavnih delov za vetrne elektrarne (lopatice, stebri, turbine, kabli).
To bi bilo mogoče združiti z reformo, s katero bi določili zavezujoč nacionalni cilj za oskrbo z vetrno energijo ter predvidljivejše načrtovanje projektov in dražb, povezanih z vetrno energijo. — Podpora za proizvodnjo sestavnih delov za fotovoltaične solarne sisteme (polikristalni silicij, ingot in rezina, celica, modul, pretvornik), vključno z naložbami v osnovna sredstva.
To bi bilo mogoče združiti z reformo, ki določa obvezno uvedbo sončnih panelov na strehah velikih stavb nad določeno površino (npr. pisarnami, supermarketi, skladišči, parkirišči), ali obvezno uvedbo vertikalnih dvostranskih sončnih panelov na avtocestah.
Člen 21c(3), točka (d) – spodbujanje zmanjšanja povpraševanja po energiji — Programi, ki subvencionirajo nakup in namestitev toplotnih črpalk, vključno z industrijskimi toplotnimi črpalkami.
Financiranje bi lahko zajemalo tudi elemente, povezane s promocijo subvencij in kampanjami za ozaveščanje MSP o energetskih pregledih.
Reforma, ki bi dopolnjevala naložbe, bi lahko vključevala določitev datuma postopnega opuščanja ogrevanja s fosilnimi gorivi v industrijskih obratih ali zavezujoče načrte za razogljičenje na ravni vsakega industrijskega sektorja ali na ravni obratov. — Naložbe, ki podpirajo razvoj in uporabo najučinkovitejših tehnologij za izkoriščanje odpadne toplote v energetsko intenzivnih panogah.
Podpora bi lahko obsegala tudi dopolnilno podporo, povezano z namestitvijo (zasnova projekta, licence za patente, usposabljanje osebja).
Podpora bi lahko bila tudi v obliki davčnih olajšav.
Države članice bi lahko to združile z regulativnimi spodbudami, kot je obveznost, da se nekatere vrste obratov opremijo s proizvodnjo električne energije iz nizkotemperaturne odpadne toplote.
Člen 21c(3), točka (e) – podpiranje shranjevanja električne energije in pospeševanje vključevanja obnovljivih virov energije — Energetsko vozlišče, ki bi združevalo proizvodnjo sončne energije in velike zmogljivosti za shranjevanje energije na kraju samem kot del industrijskega obrata.
Podpora bi lahko krila tudi nekatere stroške, povezane z naložbo, kot so dobava rezervnih delov, stroški dela, povezani z gradnjo objektov, in upravni stroški.
Spremljajoče reforme bi lahko vključevale poenostavitev postopkov za izdajo dovoljenj za gradnjo objektov in njihovo priključitev v omrežje. — Sistem za shranjevanje energije, ki omogoča ponovno uporabo baterij (na primer iz električnih vozil).
Naložba bi lahko krila stroške, povezane z nabavo ponovno uporabljenih ali recikliranih baterij.
To naložbo bi se lahko dopolnilo z reformo, ki bi okrepila obveznosti proizvajalcev električnih avtomobilov glede recikliranja.
Člen 21c(3), točka (f) – podpiranje vrednostnih verig na področju kritičnih surovin in tehnologij, povezanih z zelenim prehodom — Obrat za proizvodnjo litija brez fosilnih goriv iz geotermalnih slanic (z uporabo postopka neposrednega pridobivanja litija), vključno s stroški faze vzpostavitve (npr. licence za ustrezne patente).
To bi bilo mogoče združiti z reformo, ki bi spodbudila uporabo litija, pridobljenega brez fosilnih goriv, tudi v avtomobilskem sektorju in sektorju energije iz obnovljivih virov. — Obrati za proizvodnjo katod in anod za baterije, vključno z obrati za ponovno uporabo in recikliranje baterij ter izdelavo proizvodne opreme za gigatovarne.
To bi bilo mogoče združiti s poenostavitvijo postopkov za izdajo dovoljenj za gradnjo tovarn ter ambicioznimi cilji za uporabo recikliranih baterij in standardi učinkovite rabe virov.
3.3.2023